पंजाब के समान वेतनमान के वायदे से मुकर रही है भाजपा : महेंद्र गुलिया
रोहतक | रोहतकहरियाणा मिनिस्ट्रीयल स्टाफ एसोसिएशन संबद्ध सर्व कर्मचारी संघ हरियाणा के आह्वान पर सोमवार को राज्य स्तरीय बैठक सुखपुरा चौक स्थित संघ कार्यालय में की गई। राज्य स्तरीय बैठक की अध्यक्षता राज्य प्रधान महेन्द्र गुलिया ने की। उन्होंने बैठक को संबोधित करते हुए कहा कि भाजपा सरकार अपने वायदे से मुकर गई है। भाजपा नेता चुनावी घोषणा पत्र को संकल्प पत्र कहकर गीता पर हाथ रखकर कसम खाते थे कि अगर प्रदेश में भाजपा की सरकार बनती है तो हरियाणा प्रदेश के कर्मचारियों पर एक नवंबर 2014 से पंजाब के समान वेतन और भत्ते लागू होंगे, लेकिन अब भाजपा सरकार आना-कानी कर रही है। महेन्द्र गुलिया ने कहा कि जनवरी फरवरी माह में सभी जिलों पर मीटिंग कर डीसी के माध्यम से मुख्यमंत्री के नाम ज्ञापन देंगे। सर्व कर्मचारी संघ हरियाणा के आह्वान पर विधानसभा बजट सत्र के दौरान, विधानसभा के घेराव में मिनिस्ट्रीयल स्टाफ के कर्मचारी भाग लेंगे। इसके साथ ही आगामी 13 मार्च को सीएम सिटी करनाल में मास डेपुटेशन के रूप में प्रदर्शन करेंगे। इस दौरान सतबीर शर्मा, सुखदेव सिंह, रतन जिंदल, मान सिंह, ओमप्रकाश सिंहमार, संत कुमार, रणबीर रोहिल्ला, शीतल दास, रणधीर कटारिया, टेकचंद महता आदि उपस्थित रहे।
hin_Deva hin_Deva